open-index/open-wikipedia-markdown huggingface dataset:
Johann Michael Bach I

**Johann Michael Bach** (1648–1694) var en tysk komponist i Bach-familien.

## Liv
Michael var sønn av Heinrich Bach og Johann Christoph Bach hans bror. Michael og Johann Ambrosius Bach, Johann Sebastian Bachs far, var søskenbarn. Johann Sebastians første kone var Michaels datter Maria Barbara Bach (1684–1720) – ektefellene var altså tremenninger.

I året 1673 ble Johann Michael organist og skriver (*Stadtschreiber*) i Gehren hvor han levde resten av sitt liv. I tillegg til å komponere musikk bygde han også musikkinstrumenter, deriblant cembali.

Flere kantater, motetter og orgelkoraler av Johann Michael Bach er bevart.

## Verk (utvalg)
### Kantater
* Ach, bleib bei uns, Herr Jesu Christ (for kor, strykere og continuo)
* Auf, lasst uns Herren loben (alt, strykere og continuo)
* Es ist en grosser Gewinn (sopran, strykere, continuo)
* Liebster Jesu, hör mein Flehen (for kor, strykere og continuo)
* Ach, wie sehnlich wart' ich der Zeit (for  sopran, strykere og continuo).

### Motetter
*Herr, du lässet mich erfaren
*Nun hab' ich überwunden
*Sei lieber Tag willcommen

## Referanser


## Litteratur
* Dominik Sackmann: «Johann Michael Bach, der »Gehrener Bach« (1648–1694)»*. I *Musik und Gottesdienst,'' 1994, s. 50–57.

## Kilder
* 
* 

## Eksterne lenker
* 
* 
* 
*  Diskografi over verker av Bach-familiens medlemmer , s-line.de
Klatrerute

**Klatrerute** er ruta (vegen) en klatrer nytter for å komme seg til toppen av et fjell, en stein eller en isvegg. Klatrerutene kan ha svært ulike graderinger, også for samme fjellet. For en klatrer underveis mot toppen vil det være svært vanskelig å skifte rute midtveis, så rutevalg og planlegging er viktig. For kjente fjell og fjellvegger blir det ofte gitt ut såkalt klatreførere som skisserer ei klatrerute i detalj, gjerne med tegninger og kart, informasjon om vanskelige parti, standplasser og så videre. 

## Se også
* Via ferrata
Johann Christoph Bach I

**Johann Christoph Bach** (1642–1703) var en tysk barokkkomponist.

Bach var sønn av Heinrich Bach og fetter av J.S.Bachs far, Johann Ambrosius.

Johann Christoph Bach regnes som sin generasjons mest betydningsfulle komponist innen musikerfamilien Bach. Johann Sebastian Bach omtalte ham i sin familiegenealogi som «en dypsindig komponist» som skrev vakker, uttrykksfull og fremadskuende musikk. Også C.P.E.Bach noterte at han var en «stor og uttrykksfull komponist.»

Bach var organist i *Schlosskapelle* i Arnstadt fra 1663, og fra 1665 i *Georgenkirche* i Eisenach. Han var også cembalist i Eisenachs hofforkester.

Bare få verk er bevart etter ham:
* tolv motetter
* syv eller åtte *Geistliche Konzerte*
* to arier
* omtrent femti orgelkoraler
* Preludium og fuge i Ess-dur for orgel
* tre variasjoner for cembalo

## Referanser




## Kilder
* 
* 
*

## Eksterne lenker
* 
* 
* 
*  ''Die Werke von Johann Sebastian Bach & der Bach-Familie'' , diskografi over Bach-familiens verk, s-line.de
* 
*
Johann Christoph Bach (1671–1721)

**Johann Christoph Bach** (1671–1721) var en tysk organist som er mest kjent for at han tok inn den fjorten år yngre broren Johann Sebastian Bach i sitt hushold og gav ham verdifull musikalsk grunnutdanning.

## Liv og virke
J.C. Bach var sønn av Johann Ambrosius Bach og Maria Elisabeth Lämmerhirt. Grunnleggende musikkutdanning han av faren som fra 1671 var bymusikant og hoffmusiker i Eisenach. 

I 1686 ble J.C. Bach sendt til Erfurt for et tre års studium i orgelspill under Johann Pachelbel. Pachelbel var en av sin generasjons mest betydningsfulle organister og Bach ble en viktig videreformidler av hans orgelkunst, ikke minst til sine egne sønner og til broren Johann Sebastian. 

Etter læretida hos Pachelbel var Bach en kort tid organist i Eisenachs Thomas-kirke, fulgt av et par måneder i  Arnstadt, der flere av slektningene hans bodde. I 1690 fikk han fast stilling som organist ved Michaeliskirche i Ohrdruf. 23. oktober 1694 giftet han seg med Johanna Dorothea Vonhoff som han fikk seks sønner og tre døtre med. Alle de fem sønnene som vokste opp ble dyktige musikere, og etterkommerne var i over 100 år organister ved Michaeliskirche eller kantorer ved latinskolen.

J.C. Bachs yngste bror, Johann Sebastian, var knapt ti år da han ble foreldreløs, og ble sammen med broren Johann Jacob tatt inn inn i 24 år gamle J.C.'s hushold. Organistlønna var ikke tilstrekkelig til å brødfø den voksende familien og de to brødrene, så begge reiste ut da de var i fjortenårs-alderen. Takket være sin vakre guttesopran fikk Johann Sebastian stipend og tok videreutdanning i Lüneburg. Etter at han var uteksaminert skrev han kaprisen *Capriccio in honorem Joh: Christtoph Bachii, BWV 993 i E-dur* som en hyllest til sin bror.

### Betydning
J.C. Bachs musikkhistoriske betydning beror først og fremst på at han var sterkt delaktig i Johann Sebastians musikalske grunnutdanning og på grunn av to manuskripter han samlet på begynnelsen av 1700-tallet, *Andreas-Bach-Buch* og *Möllersche Handschrift*. De svært omhyggelig nedskrevne manuskriptene inneholder klaviaturmusikk fra den midttyske barokken og er de eneste bevarte kildene til flere betydelige verk av eksempelvis Dietrich Buxtehude, Nicolaus Bruhns og Johann Pachelbel. De er også av interesse fordi de gir innsikt i hvilke komponister, sjangre og stilarter som formet Johann Sebastian Bach i barneårene. Noen tidlige komposisjoner av J.S. Bach finnes i disse manuskriptene, flere er autografer av ham.

## Litteratur
*  
*  (s. 485)
* Philipp Spitta: *Johann Sebastian Bach: His Work and Influence on the Music of Germany (1685–1750)*, oversatt fra tysk til engelsk av Clara Bell og J. A. Fuller Maitland. Volume I, 1899.
* M. Belotti: *Die freien Orgelwerke Dieterich Buxtehudes. Überlieferungsgeschichtliche und stilkritische Studien.* 2. opplag. Lang, Frankfurt am Main 1997.
* M. Belotti (red.): *Joh. Pachelbel. Complete Works for Keyboard Instruments.* Volume I: *Preludes and Toccatas Pedaliter.* Leupold, Boston, Mass. 1999.
* 

## Referanser




## Eksterne lenker
* Omfattende biografi, web.archive.org
* ''Möllersche Handschrift'', Bach digital
Johan Martin Mjøen

**Johan Martin Mjøen** (født 17. august 1883 i Alta, død 25. mars 1966) var en norsk gårdbruker, forretningsmann og politiker (Venstre).

Mjøen var, som sin far, småbruker. Videre var han fra 1913 til 1925 disponent ved AS Altenskifer. 

Fra 1910 til 1925 var han medlem av Alta herredsstyre, fra 1922 som kommunens ordfører. I 1924 ledet han også Finnmark fylkesting. I 1925 ble han innvalgt på Stortinget som tredje representant fra Finnmark, et verv han hadde i tre perioder (til 1933). De to første periodene satt han i skog- og vassdragskomiteen, den siste i vei- og jernbanekomiteen.

Etter tida på Stortinget gikk han tilbake til skiferbransjen som statens oppsynsmann ved skiferbrudda i Alta. 

Mjøen hadde underoffiserseksamen og under den tyske invasjonen i 1940 var han sjef for et øvelseskompani på Altagård fram til kapitulasjonen 9. juni. Videre under krigen satt han flere perioder i fangeleir i Tromsø.

Etter krigen var han midlertidig distriktsintendant for gjenreisinga i distrikt II, Alta.

## Referanser


## Eksterne lenker
*
Jan Palouš

**Jan Arnold Palouš** (født 25. oktober 1888 i České Budějovice, død 25. september 1971 i Praha) var en tsjekkoslovakisk ishockeyspiller som deltok i de olympiske leker 1920 i Antwerpen og 1924 i Chamonix.

Palouš vant en olympisk bronsemedalje i ishockey under sommer-OL 1920 i Antwerpen. Han var med på det tsjekkoslovakiske laget som kom på tredjeplass i ishockeyturneringen bak Canada og USA. Tsjekkoslovakia spilte tre kamper i turneringen, i første kampen tapte de mot Canada med 0-15 og i neste kamp tapte de med 0-16 til USA. I kampen om bronsemedaljene beseiret de Sverige med 1-0. Ishockeyturneringen i Antwerpen var også det første verdensmesterskapet i ishockey.

## OL- og VM-medaljer
* OL 1920  Antwerpen -  Bronse i ishockey (Tsjekkoslovakia)
* VM 1920  Antwerpen -  Bronse i ishockey (Tsjekkoslovakia)

## Referanser


## Eksterne lenker
*
Natasha Beaumont

**Natasha Beaumont** (født 21. juni 1974 i Kuala Lumpur, Malaysia) jobber nå som skuespiller. Hun vokste opp i Malaysia men flyttet til Sydney i Australia for å gå på skole. 

Hun hadde egentlig tenkt å begynne innenfor design, men begynte som skuespiller istedenfor. Hun har spilt i filmer som *Dark Love Story*, *The Lost World* og *Farscape*. 

Hun har tidligere vært med å spille i *My Spy Family* der hun spiller Taila, som er en tidligere russisk spion.

## Eksterne lenker
*
Oliver Ford Davies

**Oliver Robert Ford Davies** (født 12. august 1939) er en britisk skuespiller og forfatter.

Av filmer har han blant annet spilt i *Johnny English*, *Blow dry*, *An Ideal Husband*, *Titanic Town*, * [[Star Wars Episode I: Den skjulte trussel]]*, *Sense and Sensibility* og *Defence of the Realm*.

Han har også vært med i flere forskjellige TV-serier som *The Long Walk to Finchley*, *Midsomer Murders*, *Spooks*, *Foyle's War*, *MacGyver: Lost Treasure of Atlantis* og *Inspector Morse*.

## Referanser


## Eksterne lenker
*
Garhwali

**Garhwali** er et språk som snakkes i Garhwal i delstaten Uttarakhand i India. Garhwali tilhører den indoeuropeiske språkfamilien, og er i den indoariske undergruppa av den indoiranske greina.

## Eksterne lenker
*
Norm Macdonald

**Norman «Norm» Gene Macdonald** (1959–2021) var en kanadisk stand-up komiker. Han er kjent for sine fryktløse vitser og kommentarer mens han jobbet for *[[Saturday Night Live]]*, der han begynte i 1993 og sluttet i 1998.

Han døde i september 2021 etter en ni år lang kamp mot kreft.

## Referanser


## Eksterne lenker
* 
*
Syre–base-reaksjon

En **syre–base-reaksjon** er en kjemisk reaksjon mellom syrer og baser. Det finnes flere ulike forklaringsmodeller og definisjoner for å beskrive reaksjonene og problemer knyttet til dem. Forskjellene er viktige fordi de gir mulighet for å studere syre-base reaksjonene ved hjelp av ulike metoder, som kan brukes i ulike miljøer der reaksjonene finner sted. Syrer og baser ble først vitenskapelig beskrevet av den franske kjemikeren Antoine Lavoisier rundt 1776. Teorien om syre-base-reaksjon ble først beskrevet i 1923 av Johannes Brønsted og på samme tid av Martin Lowry.
IMDG-koden

**IMDG-koden,** også kjent som **International Maritime Dangerous Goods Code,** er godkjent av den internasjonale sjøfartsorganisasjonen (IMO) sin maritime sikkerhetskomitee (MSC) som en internasjonal retningslinje for sikker transport av farlige laster og forurensede materialer på sjøen. IMDG-koden er ment for å beskytte mannskap om bord og samtidig forhindre forurensning av det marine miljøet. Det er anbefalt at alle verdens myndigheter å adoptere koden inn til nasjonale lover og forskrifter. Alle FNs medlemsland er forpliktet å følge disse lovene, og implementere disse inn i deres egne regelverk. IMDG-koden skal ikke bare brukes av sjøfolk, men også av selskap som frakter farlige og forurensede masser over kjøl. Koden inneholder råd om terminologi, pakking, merking, plakater, stuing, segregering, håndtering og nødprosedyrer ved en eventuell hendelse. HNS-konvensjonen dekker også forurensede- og giftige substanser, men har blitt innlemmet i IMDG-koden.

## Oppdatering
Den internasjonale IMDG-koden oppdateres og endres annethvert år, IMO har også samarbeid med andre transportslags internasjonale regelverk – ADR, RID og ICAO-TI for å forenkle for gods som transporteres med ulike transportslag. Regelverket tilpasses også etter FNs modellregelverk for transport av farlig gods som i sin tur utarbeides av FN-organet ECOSOC (Economic and Social Council) med mål å legge et internasjonalt grunnlag for transport av farlig gods.

## Innhold

IMDG-koden inneholder blant annet informasjon om hvordan farlig gods klassifiseres, pakkes, merking, etikettering, dokumentasjon, stuing og separasjon for sjøtransport av farlig gods skal utføres.

IMDG-koden består blant annet av følgende punkter:

#Allmenne bestemmelser, definisjoner og opplæring
#Klassifisering
#Farligt-gods-liste og bestemmelser for begrensede mengder
#Pakke- og tankbestemmelser
#Bestemmelser for avsending
#Konstruksjon og test av pakninger, IBCer, samlepakker, UN tanker og tankbiler
#Bestemmelser om transporttiltak

## Referanser


## Kilder
* IMO om IMDG-koden (engelsk)
* Sjöfartsverket – om IMDG-koden (svensk)
* Søfartsstyrelsen, utfyllende artikkel om IMDG-koden (dansk)
Juan Artola

**Juan Artola Letamendía** (født 29. november 1895, død 1937) var en spansk fotballspiller som deltok i de olympiske leker 1920 i Antwerpen.

Bastin var med på det spanske fotballaget som kom på andreplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten på første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Spania som hadde tapt kvartfinalen til Belgia fikk en ny mulighet å spille om sølvmedaljene etter at Tsjekkoslovakia ble diskvalifisert og Frankrike som tapte semifinalen mot Nederland hadde reist hjem. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene. Spania vant sølvfinalen over Nederland med 3-1 som ble spilt på olympiastadion i Antwerpen 5. september 1920.

## OL-medaljer
* 1920  Belgia -  Sølv i fotball (Spania)

## Referanser


## Eksterne lenker
*
Canon EOS 50D

**Canon EOS 50D** er et halvprofesjonelt, digitalt speilreflekskamera som er produsert av Canon. Kameraet ble introdusert 26. august 2008 og tok over etter Canon EOS 40D. Noen av oppdateringene var:
*15,1 megapiksler APS-C CMOS-sensor (opp fra 10) 
*ISO 100-3&nbsp;200 (6&nbsp;400 og 12&nbsp;800 med egendefinert funksjon) 
*Automatisk fjerning av vignetting 
*6,3  bilder/sekund (ned fra 6,5)
*DIGIC 4 bildeprosessor 
*PAL-/NTSC-/HDMI-utganger 
*Filformater inkluderer: JPEG, RAW, sRAW1 (7,1 MP) og sRAW2 (3,8 MP)

## Firm- og programvare
*Siste firmwareversjon er 1.0.6 (april 09)

## Referanser


## Eksterne lenker
* PaulAnthonyWilson.com – Canon EOS 50D
Tony Mendez

**Tony Mendez** (født 27. mars 1945 Havanna, Cuba) er utdannet ballettdanser, men er best kjent som plakatgutt hos Late Show with David Letterman. Han har også et eget program som heter The Tony Mendez Show, som legges ut daglig på hjemmesiden til CBS. Han får også hjelp av Stephanie Birkitt til å lage programmet. 

Han har tidligere vært plakatgutt hos «The Dean Martin Show», «Rowan & Martin's Laugh-In», «The Andy Williams Show», Bob Hope Specials, «The Carol Burnett Show», «Let's Make a Deal», «The Lucy Show», «The Hollywood Palace», og NBCs Saturday Night Live, der han var i 9 år før han begynte hos Late Night with David Letterman. Han ble også med Letterman over til CBS og Late Show with David Letterman i 1993

## Annet
* Flyttet til Los Angeles, California under den cubanske revolusjon i 1959.
* Har gått på American Ballet Theater School i New York City.

## Eksterne lenker
* 
* Biografi hos CBS
* The Tony Mendez Show videoarkiv på CBS Nettside under DaveTV
Harold Stassen

**Harold Edward Stassen** (1907–2001) var en amerikansk republikansk politiker. Han var guvernør i Minnesota 1939–1943, og senere var han kandidat til mange andre verv, oftest president, noe som gjorde ham vidkjent i amerikansk politikk. Som baptist hadde han en rekke verv i kristne organisasjoner.

## Karrière
Han var sønn av Elsbeth «Elsie» Emma (født Mueller) og William Andrew Stassen. Han vokste opp på en gård i Dakota County med fire søsken. Faren var bonde og flere ganger borgermester i West Saint Paul. Farfaren var tysk og farmoren tsjekkisk. Moren var tysker, født i Vestpreussen, og kom til Amerika som barn. Hun skal også ha vært av norsk avstamning. Etniske skandinaver og tyskere dominerte Minnesotas politiske liv. Harold Stassen var medlem av losje «Oslo» i Sons of Norway.

Han fullførte high school som fjortenåring og måtte overta gårdsdriften hjemme som femtenåring, da faren ble alvorlig syk. Harold Stassen studerte deretter jus ved University of Minnesota, og åpnet sitt eget advokatfirma i Saint Paul i 1929.

Stassen var offentlig anklager i Dakota County fra 1930, men ble valgt til guvernør i Minnesota i 1938, 31 år gammel. Han var med på å sikre Wendell Willkies presidentnominasjon til 1940 på Det republikanske partiets landsmøte. Stassen ble etterhvert gjenvalgt til guvernør med stor margin i 1940 og 1942. Stikk i strid med rådene fra sine politiske rådgivere, fratrådte han som guvernør i 1943 for å tjenestegjøre i United States Navy i andre verdenskrig. Han mistet noe av sin politiske innflytelse mens han var i krigen, mens andre republikanske kandidater som Thomas E. Dewey kunne bygge opp sin. Stassen trådte ut av tjeneste som kaptein i 1945.

Stassen var delegat til San Francisco-konferansen som etablerte De forente nasjoner i 1945. Det lyktes ham ikke å bli valgt til guvernør i Minnesota, og flyttet etterhvert til Pennsylvania, hvor han var rektor ved University of Pennsylvania 1948–1953. Han forsøkte å bli Det republikanske partis presidentkandidat i 1948, og kom på andreplass etter Earl Warren. Det var imidlertid Thomas E. Dewey, som hadde tapt mot Franklin D. Roosevelt i 1944, som ble valgt på partiets landsmøte. Stassen kom på tredjeplass i avstemningen, etter Dewey og Robert Taft, men foran Warren.

Han prøvde seg på nytt foran 1952, men måtte se seg slått av Dwight D. Eisenhower, og havnet bak både Taft og Warren. Han prøvde senere å sikre seg Det republikanske partis nominasjon til 1964, 1968, 1976, 1980, 1984, 1988 og 1992, men kom aldri så nært som han gjorde i 1948 og 1952. Mellom 1953 og 1955 var Stassen direktør for den kortlivede administrasjonen for utenriksoperasjoner, United States Foreign Operations Administration, under president Eisenhower.

Stassen prøvde seg også som kandidat til Senatet to ganger, borgermester i Philadelphia én gang, guvernør i Pennsylvania én gang og til Kongressen fra Minnesotas 4. distrikt i 1986, da han som republikansk kandidat tapte mot Bruce Vento fra Det demokratiske parti.

## Referanser


## Eksterne lenker
*
Lakton

**Laktoner** er en gruppe av kjemiske stoffer som kan betegnes som sykliske estere. γ-laktoner (fem atomer i ringen) og δ-laktoner (seks atomer i ringen) er de mest stabile strukturene.  Laktoner finnes naturlig i blant annet eiketrær, og er et av stoffene som er med å gi smak på whisky.

## Kilder
*
Danvik skole

**Danvik skole** er en barneskole på Danvik i Drammen. Bygningen stammer fra 1907 og fikk sin endelige form i 1922.

For å avlaste skolen ble Gulskogen skole åpnet i 2001.

Bygningen er oppført i mur og har i 2007 og 2008 blitt totalrenovert for 135 millioner kroner. I denne perioden har de 410 elevene blitt fraktet med buss til det tidligere høyskolesenteret på Bragernes. Det er tre skolegårder: Øvre, Nedre og Bakre. I 2017 pusset skolen opp to av skolegårdene (Øvre og Nedre). Nåværende rektor heter Øyvind Lybæk Hansen.

## Danvik Skolekorps
20. oktober 1958 startet Danvik Skolekorps opp, med fabrikksjef Olaf Johansen som primus motor. 17. mai 1959 deltok korpset for første gang i marsj, og dagen ble ellers feiret med overrekkelse av banner med mottoet: «La tonene klinge til hverdag og fest». Dirigenter de første årene var Olaf Johansen, John Næperud og Ludvig Kristensen. Nåværende dirigent er Katja Kammler, som tok over for Johan Remmen, som igjen tok over for Gustav Jørgensen.

## Danvikskole 1900 til 1950

Fil:URN NBN no-nb digifoto 20170111 00220 NB MIT GNR 09221 Danvik Skole.jpg|1. Strøm terrasse med Danvik skole på høyre side av gata. Første gate til høyre er Anne Margrethe Knudsens gate. Første gate på høyre side i bildet er Scheitlies gate.
Fil:URN NBN no-nb digifoto 20170111 00219 NB MIT GNR 09277 Danvik Skole.jpg|Danvikbakken som først krysser Skolegata, deretter krysser den 1. Strømterrasse. Danvik Skole er det høye bygget på venstre side i bildet.


## Eksterne lenker
* Nettsted for Danvik skole
* Danvik Skolekorps
Fremste Skorka

**Fremste Skorka** (også kalt **Litlebotnstinden**) er en fjelltopp som ligger sør for bygda Vaksvika i Ørskog kommune i Møre og Romsdal. Den har en høyde på 1&nbsp;302 meter over havet. På fjellryggen Sandegga, en halv kilometer sørøst for toppen, ligger det en høyere topp (1&nbsp;364 moh) som grenser mot Stordal. 

## Referanser
Rafael Moreno

**Rafael Moreno Aranzadi**, kjent som **«Pichichi»** («den lille anda»), (født 23. mai 1892 i Bilbao, død 1. mars 1922) var en spansk fotballspiller. Pichichi-trofeet, som hvert år deles ut av avisa *[[Marca]]* til toppskåreren i Primera División, er oppkalt etter ham.

«Pichichi» deltok på det spanske fotballaget som tok sølv i den olympiske fotballturneringen under OL i 1920, etter å ha slått Nederland 3–1 i sølvfinalen.

## OL-medaljer
* 1920  Belgia -  Sølv i fotball (Spania)

## Referanser


## Eksterne lenker
*
Gruppe C

**Gruppe C** var en motorsportklasse som ble introdusert av det internasjonale bilsportforbundet FIA i 1982 sammen med Gruppe A (for standardbiler) og Gruppe B (for Gran Turismo-biler).

Klassen skulle erstatte både Gruppe 5 (lukkede sportsbil-prototyper som Porsche 935) og Gruppe 6 (åpne sportsbil-prototyper som Porsche 936). Gruppe C var en del av FIAs *[[World Sportscar Championship]]* frem til klassen ble nedlagt i 1993.
Fryken

**Fryken** er tre sjøer i Värmland i Sverige: Nedre Fryken, Mellan-Fryken og Övre Fryken.  

Sjøene er adskilte av to sund, Nilsbysundet mellom Nedre Fryken og Mellan-Fryken, og sundet ved tettstedet Sunne mellom Mellanfryken og Övre Fryken. Sjøene ligger i Kils, Sunne og Torsby kommuner i Fryksdalen i Värmland. 

Norsälven renner fra Nedre Fryken til Vänern.

## Referanser
Francisco Pagazaurtundúa

**Francisco «Pagaza» Pagazaurtundúa González-Murrieta** (1895–1958) var en spansk fotballspiller som deltok i de olympiske leker 1920 i Antwerpen.

Pagazaurtundúa var med på det spanske fotballaget som kom på andreplass i den olympiske fotballturneringen under OL 1920 i Antwerpen. 

## OL-medaljer
* 1920  Belgia -  Sølv i fotball (Spania)

## Referanser


## Eksterne lenker
*
Fulka

**Fulka** (urdu: پھلکا; hindi: फ़ुल्का *fulkā*) er en type indisk brød – roti – som er mykere enn vanlig chapati og hever seg mer. Man bruker saup istedenfor vann når man knar deigen, for å gjøre den mer tøyelig.  

Fulka blir også stekt på en annen måte, ved at man presser et fukta håndkle mot oversida mens brødet steker. Dette er en vanskelig kunst, og det er få som får det til.
Intercontinental Cup

**Intercontinental Cup**, også kalt *Fotball-VM for klubblag* og *Toyota Cup*, var en fotballturnering i årene 1960 til 2004 mellom vinneren av Europacupen og vinneren av den søramerikanske tilsvarigheten Copa Libertadores. Vinneren ble ansett som verdensmester i fotball for klubblag. Denne turneringen er nå erstattet av FIFA Club World Championship.

Fra 2017, de vinnende lagene i Intercontinental Cup som offisielt verdensmestere.

## Regler

Fra starten i 1960 til og med 1979 ble det spilt to finalekamper, hjemme og borte. Fra og med 1980 til den siste finalen i 2004 ble det spilt en finalekamp på nøytral bane i Japan. Mellom 1960 og til og med finalen i 1968 ble vinneren avgjort ved poeng, det vil si at dersom det ble to uavgjorte kamper, måtte man spille omkamp da begge lag fikk to poeng. Først ved finalene i 1969 tok man i bruk bortemålsregelen, som innebærer at laget som scorer flest mål på bortebane vinner sammenlagt. Dersom det fortsatt var uavgjort ble det spilt ekstraomganger. Kunne man fremdeles ikke få en vinner, ble det avviklet en straffesparkkonkurranse for å kåre den endelige vinneren.
 
## Finaler i Intercontinental Cup
### Finaler (en finalekamp, nøytral bane)

### To-kamps finaler (hjemme/borte)

**eeo – etter [[ekstraomganger]]*

## Se også
*VM i fotball for klubblag
*Verdensmestere i fotball for klubblag

## Referanser
Jim Ward

**Jim Ward** (født 1941) er en amerikansk kroppspiercer. Han regnes som sentral innen piercingens utvikling.

## Biografi
Han flyttet som elleveåring til Colorado. I 1967 var han en smykkemaker med egen butikk i New York. Han meldte seg inn i «New York Motorbike Club», en homofil BDSM gruppe, hvor han eksperimenterte med kroppspiercing. Han flyttet så til Colorado hvor han meldte seg inn i «Rocky Mountaineer Motorcycle Club» og fortsatte sin eksperimentering av kroppspiercing, nå spesielt intime piercinger. I 1973 flyttet Ward til West Hollywood (et homofilt strøk i Los Angeles). Der møtte han Doug Malloy og Fakir Musafar, som sammen utviklet de grunnleggende metodene for moderne piercing. I 1975 brukte Ward hjemmet sitt som piercing-studio, og ble anerkjent i det homofile miljøet. I 1977 startet Ward piercingmagasinet *Piercing Fans International Quarterly*, også kalt PFIQ. I 1978 åpnet Ward sitt piercing-studio butikk i West Hollywood. Etableringen regnes som den første av sin type, som start på kroppspiercingindustrien, i USA.

## Referanser
Tiff Needell

**Timothy Richard «Tiff» Needell** (født 1951) er en britisk racerfører og TV-programleder. Han har tidligere vært kjent som programleder for BBC-programmet *[[Top Gear]]* og Channel Fives program *[[Fifth Gear]]*.

## Racingkarriere
Needell kjørte et par løp i Formel 1 for teamet Ensign Racing i 1980, men kvalifiserte seg kun i sitt debutløp i Belgia, hvor han måtte bryte på grunn av motorfeil.

## Resultater
### Fullstendige Formel 1-resultater
(Forklaring) (Resultater i uthevet skrift indikerer ''pole position'', resultater i kursiv indikerer *[[raskeste runde]]*)

## Se også
* Liste over Formel 1-førere
## Referanser


## Eksterne lenker
*
Arie Bieshaar

**Adrianus «Arie» Gerardus Bieshaar** (født 15. mars 1899 i Amsterdam, død 21. januar 1965 i Haarlem) var en nederlandsk fotballspiller som deltok i de olympiske leker 1920 i Antwerpen.

Bieshaar var med på det nederlandske fotballaget som kom på tredjeplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Nederland som hadde tapt semifinalen til Belgia med 0-3 fikk da en mulighet å spille om sølvmedaljene. De fikk møte Spania i en sølvfinale, Spania som hadde tapt kvartfinalen til Belgia fikk etter at Tsjekkoslovakia ble diskvalifisert og Frankrike, som tapte semifinalen mot Nederland, hadde reist hjem en mulighet til å spille om sølvplassen. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene.

Nederland tapte sølvfinalen til Spania med 1-3 som ble spilt på olympiastadion i Antwerpen 5. september 1920.

## OL-medaljer
*  1920  Belgia - Bronse i fotball  Nederland

## Referanser


## Eksterne lenker
*
Thanjavur (distrikt)

**Thanjavur** (tamilsk: தஞ்சாவூர் மாவட்டம்) er et distrikt i den indiske delstaten Tamil Nadu. Distriktets hovedstad er Thanjavur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 35,39 % av befolkningen.

Barn i alderen 0 til 6 år utgjorde 9,32 % i 2011 mot 11,72 % i 2001. Antallet jenter i den alderen per tusen gutter er 957 i 2011 mot 959 i 2001. 
	
## Inndelinger
### Taluker
I Tamil Nadu er taluk det tredje administrative nivået, under staten og distriktene. Thanjavur distrikt har 8 taluker.
* Kumbakonam
* Orathanadu
* Papanasam
* Pattukkottai
* Peravurani
* Thanjavur
* Thiruvaiyaru
* Thiruvidaimarudur

## Byer

## Referanser


## Eksterne lenker
*
Eli Kari Gjengedal

**Eli Kari Gjengedal** (født 1971) er en norsk forfatter fra Leikanger i Vestland, kjent som værpresentatør i Storm Weather Center og på TV 2. Hun har også vært programleder for NRK. Fra 2014 er hun redaksjonssjef for været på TV 2.

Eli Kari Gjengedal er utdannet som akvaingeniør og arbeidet i tiden før jobben i fjernsyn som servitør, bartender og hovmester. I 1999 tok hun bartenderprøven og deltok flere ganger i NM i cocktail-miksing. Denne kunnskapen benyttet hun i sin første bok, *Cocktail – 44 vegar til fin bris* fra 2005 på Skald forlag.

I 2007 utga Gjengedal den nynorske barneboken *Karl Oscar i hardt vêr*, illustrert av Ingunn Elida Wiken, om katten Karl Oscar som bruker et år på å finne hjem igjen, i allslags vær, etter å ha kommet bort fra familien på sommerferie. 

Hennes bestefar, Knut Gjengedal (1900–1973), var også barnebokforfatter som skrev på nynorsk. Begge foreldrene til Eli Kari Gjengedal kommer fra Gjengedal i Hyen.

Som «værdame» på TV 2, har Gjengedal blant annet sunget en hel værmelding som et reklamestunt på TV 2 i 2009. Klippet fikk over 270&nbsp;000 seere på nettsiden. I sin siste værmelding på TV 2 i 2012 ble hun usynlig ved bruk av bluescreen. Hun gikk fra TV 2 til NRK, hvor hun sammen med meteorolog John Smits, var programleder for programmet *[[Værbitt]]*, som ble sendt på NRK1 som åtte direktesendte programmer fra 2. mars til 30. mars 2014. I april 2014 var Gjengedal tilbake i TV 2, nå som redaksjonssjef for værmeldingen.

I 2018 etablerte Gjengedal firmaet Scary Weather sammen med TV 2-kollega Ronald Toppe. Selskapet produserer medieinnhold, med fokus på vær, klima, natur og miljø.

Gjengedal deltok i *[[Farmen kjendis (Norge) sesong 5|Farmen kjendis 2021]]*.

## Bøker
* 2005: *Cocktail – 44 vegar til fin bris* (Skald forlag)
* 2007: *Karl Oscar i hardt vêr* (Skald forlag)
* 2010: *Værtegn i Norge* (Kagge forlag)

## Referanser




## Eksterne lenker
* 
* 
* Scary Weathers nettsted
Johann Fabricius

**Johann Fabricius** er navnet til flere personer:

* Johann Albert Fabricius (1668–1736) – tysk forlegger og bibliotekar
* Johann Andreas Fabricius (1696–1769) – filosof
* Johann Christian Fabricius (1745–1808) – dansk botaniker
* Johannes Fabricius (1587–1615) – frisisk astrolog og oppdager av solflekker
* Johann Fabricius (astronom) (1587–1616 eller 1617)
* Johann Fabricius (protestant) (1560–1637)
* Johann Fabricius (teolog) (1644–1729) –
* Johann Friedrich Fabricius også: Johann Ludwig Fabricius (1632–1696) – teolog
* Johann Georg Adam Fabricius (1701–1782)
* Johann Jakob Fabricius (1618–1673)
* Johann Philipp Fabricius (1711–1791)
* Johan Wigmore Fabricius (1899–1981), nederlandsk forfatter, journalist og eventyrer
Art Ross Memorial Trophy

**Art Ross Trophy** er et trofé som tildeles den NHL-spilleren som leder poengligaen (har flest målpoeng) i slutten av sesongen. Det ble presentert til NHL av den tidligere spiller, general manager og hovedtreneren Art Ross. Prisen har blitt delt ut 59 ganger til 22 forskjellige spillere siden den ble delt ut for første gang i 1947-48 sesongen.

## Historie
Art Ross Trophy ble presentert til National Hockey League i 1947 av **Arthur Howie «Art» Ross**, tidligere general manager og hovedtrener for Boston Bruins og medlem av Hockey Hall of Fame som spiller. *Elmer Lach* var en første vinneren av **Art Ross Trophy**, som ble utdelt på slutten av 1947–48 NHL sesongen.

Wayne Gretzky vant **Art Ross Trophy** 10 ganger under hans tjue år lange kaeriere. Gordie Howe og Mario Lemieux vant den seks ganger hver. Den ikke-canadiske spilleren med flest seiere er tsjekkeren Jaromir Jagr. Gretzky er den eneste spilleren som har vunnet trofeet for mer ennenn en klubb og Joe Thornton er den eneste som har vunnet en sesong der han har spilt for to forskjellige klubber.  

Spillere som har spilt for Pittsburgh Penguins har vunnet trofeet 12 ganger, spillere fra Montreal Canadiens har vunnet den 9 ganger og spillere fra Chicago Blackhawks har vunnet den 8 ganger. Gjennom to tiår, fra 1980 til 2001, var det bare tre spillere som vant utmerkelsen. Spillerne var Wayne Gretzky, Mario Lemieux, og Jaromir Jagr. Denne følgen ble avsluttet da Jarome Iginla vant trofeet i 2002. I 2007 vant 19-åringen Sidney Crosby **Art Ross Trophy** og ble den yngste spilleren til å vinne trofeet og den yngste til å vinne poengligaen i noen form for amerikansk profesjonell sport. Den eneste forsvareren som har vunnet utmerkelsen er Bobby Orr som vant den to ganger, i 1969–70 sesongen og 1974–75 sesongen. Alexander Ovechkin ble den første russiske spilleren som vant Art Ross Trophy da han vant den i 2008.

NHL reglene tillater tre måter å finne en vinner hvis to eller flere spillere er likt i poeng:

* Spilleren med flest mål.  
* Spilleren med færrest kamper spilt. 
* Spilleren som skoret det første målet i sesongen.

## Vinnere

Sesongen ble forkortet på grunn av koronapandemien. Hvert lag spilte 68–71 kamper.
Sesongen ble forkortet på grunn av koronapandemien. Hvert lag spilte bare 56 kamper.

## Vinnere av poengliga 1918-1947

## Referanser
Krill Seaproducts

**Krill Seaproducts AS** (Krillsea) er et norsk selskap ble etablert i år 2006 med det formål å utvikle et bærekraftig og effektivt krillfiskeri i Antarktis. Dette gjøres ved hjelp av viderutvikling og tilpasning av eksisterende teknologier, samt innovasjon der effektive løsninger ikke er kommersielt tilgjengelige.

Selskapet ble tildelt en av fire norske konsesjoner for krillfiskeri i CCAMLR området i Antarktis i mai 2007 av Fiskeridirektoratet . Selskapet fikk levert skipet MV «Vlieborg» i juli 2007. Skipet ble bygget i Nederland i 1999 som et kombinert tørrbulk og konteinerskip. Skipet ble ombygget under ledelse av Fiskerstrand Verft og ferdigstilles i desember 2009 og fremstår da som et moderne fiske og fabrikkskip med navnet FT «Thorshøvdi».

## Referanser
Lee Martin

**Lee Martin** er navnet til flere personer:

*Lee Andrew Martin (født 1968), engelsk fotballspiller (Manchester United, Celtic m.fl)
*Lee Brendan Martin (født 1968), engelsk fotballspiller (Blackpool, Huddersfield Town m.fl)
*Lee Robert Martin (født 1987), engelsk fotballspiller (Manchester United)
*William Lee Martin (1870 – 1950), politiker fra New Zealand
*Et pseudonym for forfatteren Anne Wingate
Arthur G. Robertson

**Arthur G. Robertson** (født 1879, død ukjent) var en britisk vannpolospiller som deltok i de olympiske leker, 1900 i Paris.

Robertson ble olympisk mester i vannpolo under OL 1900 i Paris. Han spilte på det britiske laget med spillere fra *Osborne Swimming Club* som vant vannpoloturneringen foran Belgia. 

## OL-medaljer
* 1900  Paris -  **Gull** i vannpolo ( Storbritannia)

## Eksterne lenker
*
EM i friidrett 1990 – 100 meter kvinner

Dette er de offisielle resultatene for øvelsen **100 meter damer** ved EM i friidrett 1990 i Split, Jugoslavia der finalen ble avholdt 28. august. 

Norge var ikke representerte i øvelsen.
__TOC__
## Finalen
*Vind: +1,8 m/sek

## Eksterne lenker
* Norske EM-deltakere
Herakleopolis Magna

**Herakleopolis Magna** (gresk: Μεγάλη Ἡρακλέους πόλις, *Megálē Herakléous pólis*) eller **Heracleopolis** (Ἡρακλεόπολις, *Herakleópolis*) er det gresk og romerske navnet på hovedstaden for 20. nome for oldtidens Øvre Egypt. Stedet er lokalisert omtrentlig 15 km vest for den moderne byen Beni Suef i guvernement Bani Suwayf. Stedet var hovedstaden i Nedre Egypt under 9. og 10. dynasti som styrte i første mellomepoke i Egypt. Etter at Øvre og Nedre Egypt igjen ble forent mistet stedet sin betydning og er i dag ruiner med en viss interesse for turister og særlig interesse for arkeologer.

## Navn
I oldtidens Egypt var  Herakleopolis Magna kjent i demotisk egyptisk som *nn nswt*, «Faraos barn» (opptrer som *hnn nswt* eller *hwt nn nswt*). Det utviklet seg senere til koptiske Ϩⲛⲏⲥ (/ǝhnes/), *Hnas*, som ble lånt inn i tidlig egyptisk arabisk: اهناس‎,*Ahnās*. Stedet er nå kjent som Ihnasiyyah Umm al-Kimam, «Ihnasiyyah, mor av potteskår» og som Ihnasiyyah al-Madinah, «Byen til Ihnasiyyah». 

Det greske navnet har betydningen «Herakles’ by» med epitetet Magna, «stor», lagt til for å skille den fra andre byer med samme navn. Den greske formen ble mer vanlig under det ptolemeiske kongedømme, som kom til makten etter at Aleksander den store døde. Romerriket benyttet latinisert form av det greske navnet. Det greske navnet peker på områdets viktigste gud, værguden Herishaf som grekerne sammenlignet med deres egen gud Herakles.

## Arkeologi
Den første gjorde omfattende utgravninger av Herakleopolis var den sveitsiske egyptologen Edouard Naville. Etter utgravninger av hva han mente var inngangen til Heryshefs tempel, konkluderte han med at det ikke var mer å finne. Hans venn, engelske William Flinders Petrie, mistenkte i 1879 at det som var undersøkt var bare en del av et tempel, og ettersom navnet Herakleopolis, som Petrie omtalte som Ehnasya, pekte tilbake til gresk og romersk tid, hadde mer å avdekke.

Petrie fullførte utgravningen av Heryshefs tempel, og ved undersøkelser av regionen rundt tempelet avdekket tidligere hus fra romersk tid. Han identifiserte også et annet tempel som han tilskrev 19. dynasti. Det førstnevnte tempelet ble assosiert med den store farao Ramses II. Han fant tallrike gjenstander som dekke hele bosetningens kronologiske periode, foruten tallrike potteskår som han assosierte med 11. Dynasti.

Siden 1980-tallet har spansk arkeologer drevet undersøkelser og avdekket gjenstander som et alter for drikkoffer og et par med dekorerte øyne som antagelig kommer fra en statue, alt tilskrevet et tempel datert til tredje mellomepoke i Egypt.

Spanjolene drev undersøkelser så sent som 2008 under ledelse av María del Carmen Pérez-Die fra Det nasjonale arkeologiske museum i Madrid. Deres anstrengelser avslørte en tidligere ukjent grav med flere falske dører datert til første mellomepoke, foruten flere gravobjekter hvor ikke alle hadde blitt vandalisert av gravplyndrere.

## Referanser


## Eksterne lenker
* Spanish Archaeological Mission in Egypt: Excavations at Herakleopolis Magna (Ihnasya el-Medina), *Museo Arqueológico Nacional*, Madrid
Khorat

**Khorat** har flere betydninger:

* Nakhon Ratchasima, en by i Thailand
* Nakhon Ratchasima (provins), en provins i Thailand
* Khoratplatået, et platå i den nordøstlige delen av Thailand
* Korat, en katterase med opprinnelse i Thailand
Barbro Fagerbakk

**Barbro Fagerbakk** (født 7. september 1983 i Narvik) er en norsk programleder og tidligere reality-TV-deltaker som i 2004 deltok reality-serien  *[[Farmen]]*. Hun deltok sammen med sin far, men måtte trekke seg fra konkurransen på grunn av en brannskade. Etter sin opptreden i *Farmen* fikk hun jobb i TV-bransjen og arbeidet med flere TV-program, blant annet TV 2s *[[Kjendisjakten]]* (2004–2005) (hvor hun var programleder sammen med Pia Haraldsen), og fotballprogrammet *Avspark lørdag* (2006) (sammen med Øyvind Fjeldheim).

I 2015 etablerte hun markedsføringsbyrået Inbound Group sammen med en gründerkollega.

Fagerbakk ble gift 2007 med kreftforsker Hans Petter Eikesdal. Hun bosatte seg like etter i Boston der hennes ektemann var ansatt som kreftforsker. Selv begynte hun å studere statsvitenskap. De flyttet tilbake til Norge etter noen år. Ekteskapet ble oppløst i 2013. I 2015 ble hun gift med Joakim Klingefjord.

## Referanser


## Eksterne lenker
*
EM i friidrett 1994 – 100 meter kvinner

Resultatene for øvelsen **100 meter kvinner** ved EM i friidrett 1994 i Helsingfors, Finland der finalen ble avholdt 8. august. 

Norge var ikke representerte i øvelsen.
__TOC__
### Forsøkseat
7. august

#### Heat 1
Vind: -0,6&nbsp;m/s

#### Heat 2
Vind: 0,3&nbsp;m/s

#### Heat 3
Vind: 0,4&nbsp;m/s

#### Heat 4
Vind: 0,2&nbsp;m/s

#### Heat 5
Vind: 0,2&nbsp;m/s

### Andre runde
7. august

#### Kvartfinale 1
Vind: 1,2&nbsp;m/s

#### Kvartfinale 2
Vind: 0,9&nbsp;m/s

#### Kvartfinale 3
Vind: 0,3&nbsp;m/s

### Semifinaler
8. august

#### Semifinale 1
Vind: 0,6&nbsp;m/s

#### Semifinale 2
Vind: 0,6&nbsp;m/s

## Finale
*Vind: +0,6 m/sek

## Deltakernasjoner
Det deltok 32 utøvere fra 15 nasjoner under øvelsen.

* (2)
* (3)
* (2)
* (3)
* (2)
* (2)
* (1)
* (1)
* (2)
* (1)
* (3)
* (3)
* (1)
* (3)
* (3)

## Referanser


## Eksterne lenker
* Norske EM-deltakere
Jonas Dahl

**Jonas Anton Dahl** (1849–1919) var en norsk prest, forfatter og salmedikter. 

## Biografi
Jonas Dahls foreldre var kjøpmann Johan Henrik Dahl og Lovise Christine Henriette, f. Gedde. Han var barndomsvenn med Alexander L. Kielland, og de gikk i samme klasse på Kongsgård skole i Stavanger. I 1865 flyttet han til Kristiania sammen med foreldrene og begynte å studere teologi. I 1872 ble han cand.theol. og året etter, 4. juli 1873, giftet han seg med Julie Marie Fasmer. Hun var fra Alvøen og var to år eldre enn ham.

Det første kallet fikk Jonas Dahl i Vår Frue kirke i Trondheim, hvor han var fra 1873 til 1876. Her ble sønnen Alf Fasmer Dahl født i 1874. De neste fire årene var han sjømannsprest i Nederland, men i 1880 ble han kallskapellan på Kongsberg. I 1885 kom han tilbake til Stavanger og ble residerende kapellan i St. Petri kirke, en stilling han hadde til han i 1898 kom til Stavanger domkirke. Fra 1907 til han døde i 1919 var han sokneprest i Ullern i Oslo, en kirke som var ganske ny da han kom dit.

## Salmedikter
23 av hans salmer kom med i Landstads reviderte salmebok. I *[[Norsk Salmebok (1985)]]* finner vi bare tre, de to første av disse har melodi av hans sønn Alf Fasmer Dahl:
* 68 *[[Nå vandrer fra hver en verdens krok]]* 
* 248 *Om salighet vi synger*
* 703 *Guds Sønn steg ned å tjene*

I *[[Norsk salmebok 2013]]* ble to av hans salmer tatt med.

Noen andre av hans sangtekster er
* *Det er godt å nynne på* (Sangboken nr. 64)
* *Hvor deilig når tårnhøye bølgene går* (Sangboken nr. 263)
* *Det blåner vide om Norges kyst* (Sangboken nr. 664)
* *[[Hold fast hva du har]]* (Sangboken nr. 711)
* *Hvor er den kraft å finne* (Sangboken nr. 713)
* *Vi samles glad, Guds unge folk* (Sangboken nr. 751)
* *Takk for denne stille stund* (Sangboken nr. 890)

Han ga ut to salmesamlinger. *Orgeltoner* kom ut i 1901, og *Bidrag til et Norsk Salmeverk* kom i 1910 og var ment å være et tillegg som kunne brukes i kirken ved siden av Landstads salmebok. På denne tiden var han sokneprest i Ullern, og boken ble brukt der i en årrekke.  Knut Hamsun mente at Jonas Dahl burde stå for revisjonen av Landstads salmebok, men den oppgaven fikk i stedet Gustav Jensen.

## Bibliografi
* *Noveller og studier* (Kristiania 1880)
* *Leg. Fortællinger* (Kristiania 1887)
* *Tugtemesteren* (Kjøbenhavn 1890)
* *[[Den forlorne Søn|Den forlorne Søn. Et Nutidsoratorium]]* (København 1894) Tonesatt av Catharinus Elling.
* *Vestan-Veir. Julefortellinger og Jæderliv* (København 1896)
* *Bedstemors Forlovelse* (Kristiania 1907).
* *Paa gamle Tomter* (Kristiania 1906)
* *Broder Peder eller Verdens Løn* (Kristiania og København 1910)
* *Søren Pittersens Liv i Ægtestanden* (Kristiania 1912)
* *I Rosenskjær* (Kristiania og København 1913)
* *Cargadoor Sahl* (Amsterdam 1914).

## Gatenavn
* I Stavanger: *Jonas Dahls plass*, en gate på Våland. 
* I Oslo, i bydel Ullern: Jonas Dahls vei.

## Referanser
Maria Barbara Bach

**Maria Barbara Bach** (1684–1720) var Johann Sebastian Bachs første hustru og hans tremenning.  

Maria var datter av Johann Michael Bach. 17. oktober 1707 giftet hun seg med Johann Sebastian Bach i Dornheim ved Arnstadt. Hun var sopransanger, ellers er lite kjent om livet hennes. 

Ifølge sønnen Carl Philipp Emanuel døde hun brått og uventet mens Johann Sebastians arbeidsgiver, Hertugen av Köthen, var på spaferie i Karlsbad. Til å sørge for underholdningen hadde han med seg sine musikere, inklusive Johann Sebastian. Da han reiste var Maria Barbara frisk og rask, men da han kom tilbake fra Karlsbad var hun allerede gravlagt.

Byen Köthen reiste i 2004 et minnesmerke over Maria Barbara Bach.

;Barn
* Catharina Dorothea (28. desember 1708 – 14. januar 1774)
* Wilhelm Friedemann (22. november 1710 – 1. juli 1784)
* Johann Christoph (23. februar 1713 – 23. februar 1713)
* Maria Sophia (23. februar 1713 – 15. mars 1713)
* Carl Philipp Emanuel (8. mars 1714 – 14. desember 1788)
* Johann Gottfried Bernhard (11. mai 1715 – 27. mai 1739)
* Leopold Augustus (15. november 1718 – 29. september 1719)

## Referanser


## Litteratur
* Johannes Ninck: *Die beiden Frauen Johann Sebastian Bachs. Blicke in das Familienleben des großen Tonmeisters*; Leipzig: Schloeßmann, 1939
* Lisbeth Haase: *„Oh, wie liebten sie ihn und sein Spiel“. Ihr Leben an der Seite von Johann Sebastian Bach: Maria Barbara und Anna Magdalena Bach*; Holzgerlingen: Hänssler, 2000; ISBN 3-7751-3531-6
* Siegfried Neumann: *Die Trauung von Johann Sebastian Bach mit Maria Barbara Bach*; i *Dornheimer Geschichte & Geschichten*; Dornheim: Freundeskreis zur Erhaltung der Traukirche von J.S. Bach, 2003; s.&nbsp;16–20
* Uwe Wolf: *Johann Sebastian Bachs Chromatische Fantasie BWV 903/1 – ein Tombeau auf Maria Barbara Bach?* I Cöthener Bach-Hefte 11 (2003), s. 97–115

## Kilder
* Robert Edwards: «Maria Barbara Bach», bach-cantatas.com
Johann Philipp Fabricius

**Johann Philipp Fabricius** (født 22. januar 1711 i Kleeberg i Hessen, Tyskland, død 23. januar 1791 i Trankebar, Dansk Ostindia) var en tysk jurist, bibeloversetter og misjonær for Den danske Halle-misjonen. Han ble i 1740 sendt til den dansk-norske kolonien Trankebar på Indias sørøstkyst, men bodde og arbeidet for det meste i Madras.

Fabricius laget en ny og bedre oversettelse av Bartholomäus Ziegenbalgs tamilske bibel, en bibel som fortsatt er i bruk i noen tamilske menigheter. Fabricius ga i 1779 ut en tamilsk-engelsk ordbok, som fortsatt trykkes og hvor siste utgave (pr november 2008) ble utgitt 15. november 1998.

Fabricius var misjonær blant tamilene fra 1740 til sin død i 1791.

## Referanser


## Kilder
*  Biographisch-Bibliographisches Kirchenlexikons artikkel om Johann Philipp Fabricius

## Eksterne lenker
* Johann Philipp Fabricius tamilsk-engelske ordbok
Lygosoma

***Lygosoma*** er en slekt med tynne og langstrakte skinker. De er utbredt i Afrika sør for Sahara, og i Asia fra India, Pakistan og Sri Lanka til Indonesia, Filippinene og Sør-Kina.

Duméril & Duméril, Boulenger og andre herpetologer i siste halvdel av 1800- og første halvdel av 1900-tallet brukte *Lygosoma* som et oppsamlingstaxon. Nesten alle nyoppdagede skinkarter ble plassert her, og slekten omfattet etter hvert flere hundre arter. Disse artene var ikke nødvendigvis spesielt nært beslektet, og i nyere tid er de fleste flyttet til andre slekter. Dette gjelder blant annet alle arter fra Australia, New Zealand og Ny-Caledonia.

## Kilder
* 

## Eksterne lenker
*
MF «Frøyaferja»

**MF «Frøyaferja»**, tidligere **MF «Lofotferje VIII»** og **MF «Leka II»** er en bilferge bygget i 1976 for Lofoten Trafikklag. Den har gått i fergesambandet Dyrøy–Lomsøya siden det ble åpnet i 2006.  Fra  1976 til 1983 hadde den navnet MF «Lofotferje VIII», fra 1983 til 2004 hadde fergen navnet «Leka II» og i 2004 ble den omdøpt til «Frøyaferja».

## Historie
*1976: Levert fra Statlandverftet som «Lofotferje VIII» for Lofoten trafikklag. Satt inn i sambandet Smorten-Lyngvær.
*1977: I trafikk for Møre og Romsdal Fylkesbåtar i det såkalte "Tverfjordsambandet" (Aresvik-Hennset).
*1979: Tilbake i sambandet Smorten-Lyngvær.
*1981: Lagt i opplag.
*1983: Overført Lekaferja AS. Forlenget med 6 meter. Omdøpt «Leka II». Satt inn i sambandet Gutvik-Skei.
*2001: Lagt i opplag. (Reserveferge i sambandet Gutvik-Skei.)
*2004: Overført Fosen Trafikklag. Omdøpt «Frøyaferja»
*2006: Renovert ved Trondheim verft. Satt inn i sambandet Dyrøy-Lomsøya.

## Kilder
*www.fosennamsos.no (nå Torghatten Midt)
*www.fjordfaehren.de  (tysk/norsk)

## Eksterne lenker
* 
*